Evita Krievāne-Moiseičenko
Evita Krievāne-Moiseičenko (dzimusi 1987. gada 11. jūnijā Rīgā) ir bijusī latviešu šorttrekiste, tagad — trenere. Šorttrekā trenējusies no 1996. gadā, pirmā trenere — Lāsma Kauniste, vēlāk trenējusies pie Janas Miglenieces, Karinas Palasiosas un Jeruna Otera. Piedalījusies 2006. gada ziemas olimpiskajās spēlēs Turīnā, kur izcīnīja 19. vietu 1000 m distancē, 1500 m distancē — 23. vietu. Tajā pašā gadā izcīnījusi 4. vietu 500 m distancē Pasaules čempionātā junioriem. 2007. gada Pasaules čempionātā izcīnījusi 12. vietu. 2009. gadā beigusi sportistes karjeru. Pēc tam kļuvusi par šorttreka un slidošanas treneri.